Diari Oficial de la Generalitat Valenciana


Sumari del DOGV 3754, del 22-05-2000 (2000/3931)

RESOLUCIÓ d'11 de maig de 2000, del Rectorat de la Universitat Jaume I, per la qual es convoca una oferta pública per a la selecció d'un oficial de laboratori d'aquest organisme, amb contracte laboral temporal per obra o servei, vinculat al projecte Desenvolupament i optimització de mescles EVOH/PA per a l'aplicació en la fabricació de envases alimentaris, de la Unitat Predepartamental de Tecnologia.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3754

Data del DOGV
:   22-05-2000

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2000/3931


Data del document
:   11-05-2000

Organisme emissor
:   Universitat Jaume I de Castelló

Tipus de document
:   Resolució

Descriptors 

:   * universitat
    * concurs administratiu

RESOLUCIÓ d'11 de maig de 2000, del Rectorat de la Universitat Jaume I, per la qual es convoca una oferta pública per a la selecció d'un oficial de laboratori d'aquest organisme, amb contracte laboral temporal per obra o servei, vinculat al projecte Desenvolupament i optimització de mescles EVOH/PA per a l'aplicació en la fabricació de envases alimentaris, de la Unitat Predepartamental de Tecnologia. [2000/M3931]
  
D'acord amb el que disposa l'article 17.2 del II Conveni Col·lectiu del Personal Laboral de les Universitats Públiques de la Comunitat Valenciana, aquest Rectorat de la Universitat Jaume I, fent ús de les atribucions que li confereix l'article 18, en relació amb l'article 3.e) de la Llei de Reforma Universitària, convoca una oferta pública d'una plaça d'oficial de laboratori d'acord amb les bases següents:
  
1. Denominació del lloc de treball
  
Oficial de laboratori.
  
2. Retribució íntegra
  
La retribució íntegra mensual, inclosa la part proporcional de les pagues extres, serà de 121.127 pessetes, en concepte de sou base.
  
3. Objecte i període
  
Realitzar tasques de complementació i suport en el projecte d'investigació: Desenvolupament i optimació de mescles EVOH/PA per a la seua aplicació en la fabricació d'envasos alimentaris, de codi 7OH07-8384-Y18-00.
  
La duració del contracte serà d'un mes.
  
4. Jornada de treball: 40 hores setmanals
  
5. Requisits dels aspirants
  
- Ser espanyol o nacional d'un estat membre de la Unió Europea o nacional d'aquells estats, als que, en virtut de tractats internacionals celebrats per la Comunitat Europea i ratificats per Espanya, siga d'aplicació la lliure circulació de treballadors en els termes en què aquesta es troba definida en el Tractat Constitutiu de la Comunitat Europea. També podran participar el cònjuge, descendents i descendents del cònjuge, dels espanyols i dels nacionals d'altres Estats membres de la Unió Europea, sempre que no estiguen separats de dret, menors de 21 anys o majors de la dita edat que visquen al seu càrrec.
  
- Tindre complits 18 anys i no haver abastat l'edat de jubilació.
  
- Estar en possessió del títol de Batxiller, Formació Professional de segon grau, o equivalent.
  
En el cas de titulacions obtingudes en l'estranger haurà d'estar-se en possessió de la credencial que acredite la seua homologació.
  
- No patir malaltia ni estar afectat per limitació física o psíquica que siga incompatible amb l'acompliment de les corresponents funcions.
  
- No haver sigut separat per mitjà d'expedient disciplinari del servei de qualsevol de les administracions públiques, ni trobar-se inhabilitat per a l'acompliment de les seues funcions públiques. Els aspirants la nacionalitat dels quals no siga l'espanyola hauran d'acreditar, igualment, no estar sotmesos a sanció disciplinària o condemna penal que impedisca, en el seu estat, l'accés a la funció pública.
  
Aquests requisits hauran de posseir-se en el dia de la finalització del termini de presentació de sol·licituds, i mantindre's fins al moment de la firma del contracte de treball.
  
6. Mèrits preferents
  
- Experiència en treball de laboratori
  
- Coneixements de Ciència i Enginyeria de materials
  
- Coneixements i maneig del paquet Microsoft per a Windows (Word, Excel, Power Point i Acces), Eudora e Internet.
  
- Coneixements de les principals tècniques de mesura mecàniques
  
- Estudiant/a o titulat/a de les carreres Enginyeria Industrial i/o Química
  
7. Sistema selectiu de la plaça
  
Per part de la comissió encarregada de resoldre aquesta selecció, es valoraran els currículums dels aspirants d'acord al barem que figura en l'annex II. La comissió podrà, de considerar-ho oportú, realitzar una prova i entrevista als aspirants preseleccionats relacionada amb el perfil de la plaça.
  
La comissió avaluadora podrà declarar desert el procediment de selecció en el cas que, valorats els mèrits i, si és procedent, realitzada la prova i l'entrevista, el perfil dels candidats no s'ajuste, en la seua totalitat, a les necessitats del projecte.
  
8. Comissió avaluadora
  
La Comissió avaluadora tindrà l'estructura que figura en l'annex III d'aquesta convocatòria.
  
Els membres del tribunal han d'abstenir-se d'intervenir quan coincidisca en aquests alguna circumstància de les disposades en els articles 28 i 29 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
El president podrà sol·licitar als membres del tribunal una declaració expressa de no trobar-se en cap de les circumstàncies previstes en els articles esmentats.
  
La comissió resoldrà tots els dubtes que puguen sorgir de l'aplicació d'aquestes normes, així com en allò que es puga produir dels casos no previstos.
  
El procediment d'actuació de la comissió s'ajustarà en tot moment al que dispose la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Per a qualsevol aclariment sobre la convocatòria, les persones interessades poden dirigir-se al director del projecte d'investigació, Juan J. Saura Barreda, professor del Departament de Tecnologia, (Tel. 517 87 03 62).
  
9. Presentació d'instàncies
  
Les sol·licituds, formalitzades d'acord amb el model que s'adjunta en l'annex I, juntament amb l'expedient acadèmic i currículum, s'han de presentar al Registre General de la Universitat Jaume I, o per qualsevol dels procediments establits en l'article 38 de la Llei 30/1992, de 26 de novembre, en el termini de 20 dies naturals a partir de l'endemà de la seua publicació en el Diari Oficial de la Generalitat Valenciana.
  
Les instàncies presentades a les oficines de correus hauran de complir amb el procediment establit en l'article 205.3 del Reglament dels Serveis de Correus: Les instàncies es presentaran en sobre obert perquè l'empleat estampe el segell de dates en la part superior esquerra d'aquestes, havent de figurar amb claredat el nom de l'oficina i la data.
  
És necessari presentar una fotocòpia del document nacional d'identitat.
  
No serà necessària la compulsa dels documents que es presenten fotocopiats, serà suficient la declaració jurada de la persona interessada sobre l'autenticitat dels documents, així com les dades que figuren en la instància, sense perjudici que en qualsevol moment la comissió o la universitat puga requerir els aspirants perquè acrediten la veracitat de les circumstàncies i documents aportats, que hagen sigut objecte de valoració.
  
Els aspirants que no posseïsquen la nacionalitat espanyola i tinguen dret a participar hauran de presentar fotocòpia del document que acredite la seua nacionalitat i, si és procedent, els documents que acrediten el vincle de parentiu i el fet de viure a càrrec del nacional d'un altre estat amb què tinguen el dit vincle. Així mateix, hauran de presentar declaració jurada o promesa d'aquest que no està separat de dret del seu cònjuge i, si és procedent, del fet que l'aspirant viu al seu càrrec.
  
10. Norma final
  
Aquesta convocatòria, les seues bases, i tots els actes administratius que es puguen derivar d'aquesta i de les actuacions del tribunal, podran ser impugnats per les persones interessades en els casos i forma que estableix la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Així mateix, l'administració, si escau, podrà revisar les resolucions del tribunal, d'acord amb la norma esmentada.
  
Castelló de la Plana, 11 de maig de 2000.- El rector: Fernando Romero Subirón.
  
ANNEX I
  
Instància
  
Dades personals
  
Primer cognom:
  
Segon cognom:
  
Nom:
  
Data de naixement:
  
DNI:
  
Telèfon:
  
Adreça i codi postal:
  
Localitat/comarca o província:
  
Sol·licite l'admissió en el procés selectiu per a cobrir una placa temporal de ... onvocada per Resolució de data ..., publicada en el Diari Oficial de la Generalitat Valenciana número ...
  
Projecte: ....
  
Director/a: ...
  
Declare que són certes les dades que s'hi consignen i que complisc les condicions exigides per a l'ingrés en la funció pública i les especialment assenyalades en aquesta convocatòria. Així mateix, em compromet a provar documentalment els mèrits al·legats.
  
La persona interessada,
  
Castelló de la Plana, ... de ... de 2000
  
RECTORAT DE LA UNIVERSITAT JAUME I
  
ANNEX II
  
Barem
  
- Experiència en treball de laboratori: 2 punts
  
- Coneixements de Ciència i Enginyeria de materials: 2 punts
  
- Coneixements i maneig del paquet Microsoft per a Windows (Word, Excel, Power Point i Acces), Eudora e Internet: 2 punts
  
- Coneixements de les principals tècniques de mesura mecàniques: 2 punts
  
- Estudiant o titulat de les carreres Enginyeria Industrial i/o Química: 2 punts
  
ANNEX III
  
Comissió avaluadora
  
President: el vicerector d'Investigació i Planificació, o persona en qui delegue.
  
Tres vocals en representació de la Universitat Jaume I.
  
Un representant del Comitè d'Empresa, a proposta d'aqueix òrgan.
  
Secretari: el cap del Servei de Recursos Humans o persona en qui delegue, que actuarà amb veu però sense vot.